
	Arbejdet med den pædagogiske læreplan

	”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.”
”Med evalueringskultur i dagtilbuddet forstås, at lederen har ansvar for, at det pædagogiske personale og ledelsen løbende forholder sig refleksivt til, hvordan de pædagogiske læringsmiljøer understøtter børnegruppens trivsel, læring, udvikling og dannelse.” 
Den styrkede pædagogiske læreplan, Rammer og indhold, s. 50-51





	Hvilke dele af vores pædagogiske læringsmiljø har vi særligt haft fokus på over de sidste 2 år?
Løbebiller og Springmus har haft base på Aabenraavej. Løbebillerne er de yngste børnehavebørn – 3 år og Springmusene er de ældste og dermed kommende skolebørn. Disse to grupper har haft fokus på årshjulets emner: Hvem er jeg? Barnet i fokus. Særligt fokus har der været på sociale relationer, alsidig personlig udvikling og empati. Fælles for begge grupper har også været, at vi har været meget bevidste om at skabe tryghed og trivsel, da disse to faktorer er afgørende for udvikling og læring hos det enkelte barn.
For løbebillerne har dette været relevant, da det er en nystartet gruppe. Mange af børnene kendte hinanden i forvejen fra Smilehullets vuggestue, mens andre kom udefra og skulle integreres i gruppen. Vi har derfor arbejdet meget med relations dannelse. 
For Springmusenes vedkommende har det været vigtigt at arbejde med samme fokuspunkt, da børnene i denne gruppe skal starte i skole og gøres skoleparate. Af samme grund er der blevet arbejdet med robusthed, rummelighed, empati og selvhjulpenhed. Fælles for begge grupper har vi været meget bevidste om at skabe tryghed og trivsel, da disse to faktorer er afgørende for at skabe udvikling og læring hos det enkelte barn.
For Græshopperne – de 4 årige – har der været særligt fokus på alsidig personlig udvikling og social udvikling. 
· Vi har her vægtet, at børnene lærer at mærke sig selv. De har fået lov til at være undersøgende og afprøvende, blandt andet i forhold til egne grænser og formåen. Vi har haft fokus på følelser, arbejdet med venskaber, leg og gruppedynamik. 
· Vi har arbejdet med robusthed, selvstændighed og dannelse – se læreplan
· Og vi har haft fokus på kropslighed og rummelighed.
I vuggestuen har der særligt været fokus på at etablere en helt ny vuggestue gruppe med helt nye lokaler. Desuden har der været fokus på samarbejde mellem de to vuggestuegrupper, både det at lære hinanden at kende, at arbejde nogenlunde ens, at løse fælles opgaver og at bruge hinandens kompetencer. Det har været en spændende og til tider udfordrende proces, og vi synes, at vi er nået langt. Det positive samarbejde smitter tydeligt af på børnene og er med til at skabe tryghed i flere sammenhænge. Bl.a. i vores morgenrytme, hvor vi åbner institutionen på tværs af alle grupper.
I forhold til børnene har der været fokus på alsidig personlig udvikling – Hvem og hvad er jeg? Vi har fokus på tryghed og forudsigelighed, ligesom vi arbejder meget med motorik og sanser.  





	Hvordan har vi organiseret vores evalueringskultur?
For springmus og løbebiller gælder det at:
Der løbende hhv. på stuemøder og i dagligdagen drøftes og reflekteres over igangværende forløb/temaer. Delevaluering: Der drøftes perspektivering i planlægningsfasen. Der reflekteres og drøftes, hvad vi kan bruge eller gøre bedre/regulere, når vi ser på tidligere forløb af samme slags. Vi gør brug af voress erfaringer fra tidligere forløb, også dem som ikke er nedskrevet. 
Løbebillerne evaluerer sidst i forløbet, mens springmusene gør det løbende.
Længden/varigheden af et tema/forløb er også afgørende for, hvordan og for lang evalueringsprocessen er. For løbebillerne ar der planlagt faste tidspunkter for evaluering.
Græshopperne evaluerer på deres planlægningsmøder, som ligger 4 uger før opstart på et nyt emne. Gennemgang af det snart overståede emne, samt refleksioner, overvejelser og justeringer drøftes. Ligeledes evalueres der løbende i pauser, dog mangler disse evalueringer ofte at blive nedskrevet, så de ikke glemmes – et fremadrettet fokus. Der mangler tid til ekstra evaluering samt fælles evaluering i huset/husene.
Vuggestuen evaluerer til stuemøder ud fra vores planlægningsskema. Evaluering afsluttes til vores planlægningsmøde, som skal tilgodese det kommende tema. Der arbejdes på stuemøder med evaluering og justering af igangværende tema/aktivitet.  Der vurderes om børnene har andre behov, så der kommer fokus på barnesyn. Der arbejdes ud fra trivselsskema og DPU. Vi er gode til at evaluere/ reflektere mundtligt og vi er gode til at italesætte udfordringer og gevinster. Vi bør dog have større fokus på at nedfælde del-evalueringer og mundtlige refleksioner på skrift. 





	Hvordan har vi arbejdet med vores lokale skriftlige læreplan?
For alle grupper gælder det, at læreplanerne indgår i vores didaktiske overvejelser i planlægningsfasen, hvilket bl.a. kommer til udtryk i vores skriftlige og mundtlige kommunikation. Dette gælder såvel ift tema-bestemte aktiviteter og dagligdags aktiviteter, som udspringer af dagsform, barnesyn og med fokus på leg og læringsrum fordelt udover hele dagen. 
Hovedansvaret for arbejdet med de pædagogiske læreplaner har ligget hos Birgitte og Katri, som har spurgt det resterende personale om ønsker og input, hvorefter læreplanen er blevet fremlagt og gennemgået på et personalemøde.
Eksempel på planlægning og tanker omkring læreplanstemaer og dokumentation:
· Tema – Genbrug og affaldssortering:
Her er der fokus på dannelse, natur, alsidig personlig udvikling. Vi har til formål at passe på natur og miljø. Fokus på bæredygtighed, dyreliv, samfundssind og miljøbevidsthed.

· Mulige udfordringer
Sygdom
Forældreindsats

· Hvordan kan vi gøre det alderssvarende, spændende og gå i dybden med emnet? Brainstorm
       Skralderim
       Daglig samling
       Gåture – samle skrald
       Gurli gris afsnit om skrald og bæredygtighed
       Ren dag
       Forskellige forsøg 
       Genbrug af madvarer – havregrød i boller/klatkager – biksemad
       Besøg af dyr til maddag – fokus på dyrevelfærd.

· Dokumentation:

      Billeder
      Ugebrev
      Livestream
      Løbende evaluering
      Mundtlig overlevering til forældre
      Facebook






	Evaluering og dokumentation af elementer i det pædagogiske læringsmiljø

	”Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pædagogiske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.
Evalueringen skal offentliggøres.
Lederen af dagtilbuddet er ansvarlig for at sikre en løbende pædagogisk dokumentation af sammenhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.
Som led i at kunne evaluere sammenhængen mellem det pædagogiske læringsmiljø i dagtilbuddet og børnegruppens trivsel, læring, udvikling og dannelse kan der fokuseres på elementer i det pædagogiske læringsmiljø. På den ene side fx, hvordan børnesynet, børneperspektivet og arbejdet med dannelse kommer til udtryk i det daglige pædagogiske arbejde, og på den anden side eksempelvis:
Børnegruppens trivsel og læring
Børn i udsatte positioners trivsel og læring
Tosprogede børns trivsel og læring
Det enkelte barns trivsel, læring, udvikling og dannelse.
Fokus på enkelte elementer kan bidrage til at kvalificere evalueringen af sammenhængen mellem det pædagogiske læringsmiljø og børnenes trivsel, læring, udvikling og dannelse.”
Den styrkede pædagogiske læreplan, Rammer og indhold, s. 51







	Udvælg en eller flere evalueringer, som I har gennemført i de seneste to år, og saml op på erfaringerne ved at svare på nedenstående fire spørgsmål for hver evaluering. De fire spørgsmål knytter an til trinene i en evalueringsproces. Vælg gerne evalueringer, som betød, at I efterfølgende ændrede jeres pædagogiske praksis. 
Hvad var formålet med den evaluering, vi gennemførte? 
.
Eksempel 1:
Emnet ”Løbevenner”
· Vi har haft fokus på sociale relationer, alsidig personlig udvikling og empati. Forløbet er et samarbejde mellem løbebiller (de yngste børnehavebørn – 3 år) og springmusene (de ældste børnehavebørn 5-6 år) Hver dag løber en springmus sammen med en løbebille, for at øve til Hjordkær børneløb
Evaluering:
· Vi har løbende evalueret og vi fandt hurtigt frem til, at springmusene ikke fik nok ud af at løbe med løbebillerne. Udfordringen var ikke kun antallet af dage til børneløbet, men motivationen for at løbe mere end en runde i et for dem for lavt tempo manglede. Vi har haft løbende refleksioner og drøftelser omkring antallet af ”løbedage”, om hvilke ugedage, der fungerede bedst i forbindelse med løb, hvilket tidspunkt på dagen passede det bedst ift. børnenes dagsrytme og dagsform, sammensætningen af børn, aldersforskellen og de motoriske færdigheder.
Resultat af evaluering og overvejelser:
· Ud fra ovenstående overvejelser er vi for at tilgodese det pædagogiske læringsmiljø og børnenes trivsel kommet frem til, at ændre antallet af løbedage til 1 dag om ugen. Nu har vi planlagt, at aktiviteten ”Løbevenner” fremadrettet bliver til en fredagsaktivitet og hver gruppe bestemmer derudover selv hvilke dage man ønsker at øve sig til børneløbet.



Eksempel 2:

Formålet med vores evaluering:

Fokus på børn i udsatte positioner:
· Udfordringer:
Et stort antal børn i vores gruppe med individuelle udfordringer
Børn der ikke kan fungere i en stor gruppe
Vores børn i udsatte positioner kunne heller ikke fungere sammen.

Nysgerrighed: Hvordan får vi dem integreret i gruppen???
Hvilken pædagogisk dokumentation skal/kan vi bruge?
· Observationer
· Iagttagelser
· Indsamling af empiri af deres udfordringer, både deres stærke sider og deres mindre srærke sider.

Hvad lærte vi om sammenhængen?
· Hver gang vi evaluerer eller har evalueret på vores forskellige børn, har vi tilpasset/korrigeret den pædagogiske tilgang til den enkelte, så vi på den måde har kunnet give dem bedre forudsætninger for at lykkes.

Hvilke ændringer?
· Det er en proces, der hele tiden bliver tilpasset det enkelte individ eller hele gruppen, rammerne eller den overordnede pædagogik på stuen.
I vuggestuen har vi i en periode særligt været nysgerrige på:
· Børnefællesskaber på tværs af grupperne
· Vi har været nysgerrige på egen praksis i forhold til hvad vi kan og vil og dernæst i forhold til hvad vi gør med disse muligheder i praksis
· Vi har været nysgerrige på om vores fysiske rammer stimulerer børnenes nysgerrighed og giver dem mulighed for læring.
· Vores cykler har givet nye muligheder, hvordan for vi bedst muligt udbytte af dem ift. børnenes læring.
· Hvordan bruger vi hallen?
· Ture til pulsen – hvorfor og hvornår. 
· Vores spisesituation – fokus på mere medbestemmelse.








	Hvilken pædagogisk dokumentation har vi indsamlet i arbejdet med den gennemførte evaluering?
· Vi har i særdeleshed indsamlet daglig dokumentation med billeder og video 
· Vi har lavet spontane og bevidste observationer og iagttagelser.
· Vi har hos de kommende børn foretaget screeninger (sprogvurdering og SPU) 
· Vi udfærdiger trivselsskema
· Vi bruger vores opslagstavle
· Vi gør brug af DPU
· Vi udfærdiger planlægningsskemaer på stuemøder iht. Vores årsplan
· Mundtlige drøftelser






	Hvad lærte vi om sammenhængen mellem vores pædagogiske læringsmiljø og børnenes trivsel, læring, udvikling og dannelse?
Vores iagttagelser og observationer har bidraget til at optimere vores forløb, så det både kommer den enkelte og gruppen som helhed til gode i det daglige pædagogiske læringsmiljø, hvor barnet trives, lærer og udvikler sig.








	Hvilke ændringer og/eller justeringer af praksis gav evalueringen anledning til?
Vi har brugt vores indsamlinger af observationer og de løbende refleksioner og drøftelser til at tilpasse den daglige praksis og til at tilpasse aktiviteter så flest mulige har lyst til at deltage og har mulighed for udvikling.
Der er brug for flere af ledelsen tilrettelagte tidspunkter til tværfaglig refleksion og evaluering. Dette såvel i forhold til børn i udsatte positioner og til pædagogisk praksis, samt indhold af temabestemte aktiviteter. Tiden er der, men vi har erfaret, at det kræver fastlagte tidspunkter, så det føles legalt at gå fra til evaluering, skriftlig opfølgning, o.l. Processen er igangsat.








	Inddragelse af forældrebestyrelsen

	”Forældrebestyrelsen i kommunale, selvejende og udliciterede daginstitutioner skal inddrages i udarbejdelsen og evalueringen af og opfølgningen på den pædagogiske læreplan.
Forældrebestyrelsen for den kommunale dagpleje skal inddrages i udarbejdelsen og evalueringen af og opfølgningen på den pædagogiske læreplan.”
Den styrkede pædagogiske læreplan, Rammer og indhold, s. 52






	Hvordan har vi inddraget forældrebestyrelsen i evalueringen af den pædagogiske læreplan?
Vi har sendt vores evaluering samt vores læreplan til bestyrelsen forud for et bestyrelsesmøde og bedt dem gennemlæse materialet og tilkendegive refleksioner og spørgsmål på det kommende bestyrelsesmøde. Ligeledes har bestyrelsen her haft mulighed for, udover at stille sig undrende og nysgerrige, at komme med tanker og kommentarer til den eksisterende læreplan, samt at komme med forslag og ideer til den nu reviderede læreplan.
På mødet og forud for bestyrelsesmedlemmernes spørgsmål, har vi haft en kort gennemgang af materialet.
Udtalelse fra bestyrelsen oktober 2023

Som lovet, lidt tekst omkring hvordan vi som forældre oplever arbejdet med den styrkede pædagogiske læreplan i Smilehullet.

Vi får som forældre tilsendt ugebrev for hver uge, hvor ugens aktiviteter/temaer er beskrevet og samtidig en lille tekst omkring hvordan den indeværende uge er gået. Teksten opleves meget nærværende og det er super rart som forældre, at vi har så stor indsigt i sit barns hverdag. 

Som forældre bliver vi medinddraget i læreplanens forskellige temaer, da vi ofte skal medbringe forskellige ting/materialer som understøtter aktiviteten. Det oplever vi som forældre som meget positivt - det skaber tryghed og genkendelighed for barnet, at vi sammen kan tale om, hvad der skal ske. 

Vi kan som forældre flere gange om ugen se billeder og videoer fra barnets hverdag digitalt. 

Til forældremøde i September gennemgår personalet et årshjul for børnenes læring gennem året, hvor det er tydeligt som forældre at mærke, at hverdagen er fuld af god pædagogik og mange spændende oplevelser for børnene som er velovervejet. I hverdagen opleves stor medinddragelse af børnene, i middagsstunden kan børnene vælge om de vil deltage i en aktivitet eller lege frit. Mange børn er trætte på det tidspunkt og ved at kunne sige til og fra, lærer barnet at mærke efter og regulere sig selv. 

Samarbejdet i bestyrelsen er rigtig godt. Vi har nogle gode og konstruktive møder hvor forældrenes forskellige baggrunde giver stor værdi i drøftelser og udvikling af smilehullet. Børnetal, børnesyn, økonomi, personaleudvikling samt pædagogik er emner blandt mange flere som drøftes og bestyrelsen har medinddragelse i.  Bestyrelsesmøderne aftales i god tid og til hvert møde er der forberedt en grundig og spændende dagsorden. 

Dagligdagen i smilehullet opleves generel positiv i forældregruppen - man bliver som forældre altid mødt af engagerede og imødekommende voksne uanset hvornår på dagen man afleverer/henter. 
Ved spørgsmål eller undren fra os forældre, opleves der altid åbenhed og lydhørhed blandt personale og ledelse – børnenes forskellige behov tilgodeses og der differentieres i læringsmiljøet således alle er en del af fællesskabet. 

Selvom Smilehullet er placeret på to matrikler, opleves samarbejdet i huset harmonisk og uanset hvilken gruppe man møder, er det tydeligt at mærke et stærkt sammenhold og fællesskab. Klubben i smilehullet opleves ligeledes som meget harmonisk og meget populær blandt byens unge mennesker. 
Aldersgruppen 3-6 år hygger sig med klub børnene, der leges på tværs af aldre, tages hensyn og ansvar for hinanden. 

Hilsen Bestyrelsen








	Det fremadrettede arbejde

	”En systematisk og udviklende evalueringskultur er central for den løbende udvikling af den pædagogiske praksis, og målet er bedre pædagogiske læringsmiljøer for børnene gennem en systematisk evalueringskultur og en meningsfuld og udviklende feedback til det pædagogiske personale.”
Den styrkede pædagogiske læreplan, Rammer og indhold, s. 50-51





	Hvilke områder af vores pædagogiske læringsmiljø vil vi fremadrettet sætte mere fokus på? 
Vi vil fremadrettet sætte fokus på rutinesituationer og positionering især om eftermiddagen, for bl.a. at være bevidste om at fastholde at hele dagen er et læringsrum. Hvordan kan vi forbedre og synliggøre, hvem der er hvor og hvilke opgaver den enkelte har. Er man igangsætter, flyver, ”snotnæse-person”, m.m.
Derudover vil vi fortsætte vores fokus på børn i udsatte positioner. 







	Hvordan vil vi justere organiseringen af vores evalueringskultur?
Vi vil fra ledelsens side have fokus på at fastsætte tidspunkter til tværfaglig refleksion og evaluering. Dette såvel i forhold til børn i udsatte positioner og til pædagogisk praksis, samt i forhold til indhold af temabestemte aktiviteter. Tiden er der, men vi har erfaret, at det kræver fastlagte tidspunkter, så det føles legalt at gå fra til evaluering, skriftlig opfølgning, o.l. Processen er igangsat.







	Hvordan har eller vil vi på baggrund af denne evaluering ændre og/eller justere vores skriftlige pædagogiske læreplan
Vi ønsker på nuværende tidspunkt ikke at ændre vores læreplan, udover at have skærpet fokus på rutinesituationer og positionering.
Ligeledes udfærdiges en liste over tidspunkter, hvor den enkelte medarbejder kan gå fra til forberedelse, refleksion og evaluering.

